[{"text_idx": "#000000", "text": "Eletroenergia reto en Tibeto (II)"}, {"text_idx": "#000001", "text": "Konstrui elektrotransmisian linion en Tibeto"}, {"text_idx": "#000002", "text": "Por solvi la problemon de elektromanko en Tibeto, kiu multe influis la ekonomian disvolvig\u0302on de la regiono dum la pasintaj jaroj, la c\u0302ina registaro decidis konstrui elektrotransmisian linion en Tibeto, kaj tiu ing\u0302enierado estas unu el la c\u0302efaj projektoj por ekspluatado en la okcidenta C\u0302inio. La elektrotransmisia linio komencig\u0302as oriente de Geermu en Qinghai-provinco kaj finig\u0302as okcidente en Lasao de Tibeto, same kiel la fervojo de Qinghai al Tibeto. G\u0302i estas la unua elektrotransimia linio sur la altebenaj\u0302o kun longeco de 1038 km kaj investo de 16.2 miliardoj da juanoj ."}, {"text_idx": "#000003", "text": "La konstruaj\u0302o havas parton kun pli ol 900 km sur la altebenaj\u0302o super la marnivelo de 4000 metroj, kaj transgrimpas la monton Tanggula c\u0302e la loko alta 5300 metrojn super la marnivelo kaj per tio g\u0302i farig\u0302is la konstruaj\u0302o sur la plej alta loko super la marnivelo. Krom tio influo al sano de laboristoj pro la altebenaj\u0302o, fragila ekologia medio, malfacila konstruado sur la altebenaj\u0302o kaj en tundra zono, kaj esplorado kaj produktado de rilataj ekipaj\u0302oj kaj instalaj\u0302oj por uzado sur la altebenaj\u0302o donis al la konstruado grandajn malfacilaj\u0302ojn."}, {"text_idx": "#000004", "text": "La elektroenergia reto trapasas 5 naturpartkojn inkluzive de Kekexili kaj Sanjiang, kie la ekologiaj kondic\u0302oj estas malfortaj. La bestoj en tiuj regionoj estas tre sentemaj al la s\u0302ang\u0302ig\u0302o de la c\u0302irkau\u0306aj\u0302o. La s\u0302tata elektroenergia kompanio unuafoje en sia konstruado investis 340 milionojn da juanoj por protekti verdaj\u0302ojn. Antau\u0306 la konstruado oni sternis pajlajn matracojn sur herbejo kaj sur g\u0302i metis tolojn por protekti la herbojn. Post la konstruado oni replantis herbojn en la detruitaj lokoj kaj forportis rubaj\u0302ojn, kaj dum la migrad-periodo de tibetaj antilopoj oni provizore c\u0302esigis la konstruadon por cedi vojon al la bestoj."}, {"text_idx": "#000005", "text": "30 mil laboristoj en tre severaj naturaj kondic\u0302oj venkis malfacilaj\u0302ojn fizikan kaj psikologian, batalis kontrau\u0306 la ofta blovado de sabloventego kaj plenumis la bazan konstruadon de kontinua lineo kaj kurentointers\u0302ang\u0302a stacio. Finfine ili starigis la elektrotransmisian linion sur la altebenaj\u0302o en 15 monatoj."}, {"text_idx": "#000007", "text": "61-jara tibetano Mizhu diris kun g\u0302ojo: \"C\u0302i-jare la 22-a de februaro estis Novjaro lau\u0306 la tibeta kalendaro, kaj en tiu tago oni ne c\u0302esis liveri al ni elektron, ke ni pasigis tre agrablajn feriojn.\""}, {"text_idx": "#000008", "text": "\"C\u0302i-jare ne okazis interrompo de elektro!\"-- tio estas plej multe au\u0306dita frazo dum mia intervjuo en Tibeto. Depost la vintro de la pasinta jaro la elektrouzado en Tibeto multe kreskis, tamen pro la provfunkciado de la elektroenergia reto en novembro de la pasinta jaro ne plu okazis deviga limigado de elektro."}, {"text_idx": "#000009", "text": "En la pasintaj jaroj en Tibeto oni c\u0302efe uzis hidroelektron, kaj dum la sekaj printempo kaj vintro la provizo de elektro ne povis kontentigi la bezonon de la uzantoj. Por garantii la elektro-uzadon de popolanoj la loka registaro devis praktiki la limigadon de elektro-konsumado de entreprenoj kaj firmaoj, kaj siatempe multaj entreprenoj estis devigitaj haltigi la produktadon ec\u0302 dum duonjaro."}, {"text_idx": "#000010", "text": "Chen Bo, vicc\u0302efing\u0302eniero de la Tibeta Elektra Kompanio sub la S\u0302tata Elektroenergi-reta Kompanio, diris: \"Depost la funkciado de la elektroenergia reto la transmisia kvanto atingis 2 milionojn da kWh tage okupante 30% da konsuma kvanto de elektro en Tibeto. Tio efike mildigis la elektromankon en la regiono.\""}, {"text_idx": "#000011", "text": "Lau\u0306kalkule i nter la jaroj 2013 kaj 2015 la eletroenergia retkonektado inter Qinghai kaj Tibeto ebligos transmisii elektron je 4 miliardoj da kWh al la tibeta elektroenergia reto, komplete kontentigante la elektrobezonon de la socia kaj ekonomia disvolvig\u0302oj en la regiono, kaj per tio finig\u0302os la historio de elektro-limigado al tibetaj entreprenoj kaj firmaoj."}, {"text_idx": "#000012", "text": "Redaktoroj: Liu Sigong k Chen Ji"}]